钦定古今图书集成/明伦汇编/氏族典/第359卷 > 林志
## 钦定古今图书集成/明伦汇编/氏族典/第359卷 > 林志

按《福州府志志》，“闽县人，永乐壬辰进士第二人，授翰
林院编修，秩满陞修撰，与修《性理大全》《古今名臣奏
议》。以劳擢侍读，寻转右春坊右谕德，仍兼旧职，给二
俸宠之。宣德初，卒于官。志之生也，其父梦梁僧宝志
入室，因以为名。幼颖悟绝人，从王偁游，日能记数千
言，喜辨论，偁因字之曰‘尚默’。”其学于经史诸子，傍及
天文地理医卜之说，无不研究。所著有《蔀斋集》。杨文
敏公称其“文简健，学有源委”云。